Sagredo: “Paterna deixarà de viure d'esquena a la Universitat de València”
15/09/2015

# Sagredo: “Paterna deixarà de viure d'esquena a la Universitat de València”

[![L’alcalde de Paterna Juan Antonio Sagredo junt amb el Rector de la Universitat de València (UV), Esteban Morcillo este matí.](/images/noticias/2015/09/uv-alcalde.jpg)](/images/noticias/2015/09/uv-alcalde.jpg)

15.09.2015

L’alcalde de Paterna Juan Antonio Sagredo, s’ha reunit hui amb el rector de la Universitat de València, Esteban Morcillo, una trobada que ha qualificat com “molt positiu”

L’alcalde de Paterna, Juan Antonio Sagredo, s’ha reunit este matí amb el Rector de la Universitat de València (UV), Esteban Morcillo, trobada que el primer edil ha qualificat com "molt positiva” i per la qual s’ha ampliat un conveni subscrit amb data 20 de juliol de 2011 i que estarà vigent fins a 2019.

L’alcalde ha afirmat que “Paterna deixarà de viure d'esquena a la Universitat de València” i ha avançat que, a partir d’ara, “la col•laboració entre l’Ajuntament i la UV s’incrementarà amb accions conjuntes”.

En este sentit, Juan Antonio Sagredo ha concretat que “l’Equip de Govern de Paterna apostarà per la formació, per l’educació i col•laborarà estretament amb la Universitat de València, el campus de la qual s’ubica en part en la nostra localitat”.